CELEX: 32006H0576
Language: da
Date: 2006-08-17 00:00:00
Title: Kommissionens henstilling af 17. august 2006 om forekomst af deoxynivalenol, zearalenon, ochratoksin A, T-2 og HT-2 samt fumonisiner i produkter til foderbrug   (EØS-relevant tekst)

23.8.2006   
            
            
               DA
            
            
               Den Europæiske Unions Tidende
            
            
               L 229/7
            
         
      KOMMISSIONENS HENSTILLING
   
   af 17. august 2006
   om forekomst af deoxynivalenol, zearalenon, ochratoksin A, T-2 og HT-2 samt fumonisiner i produkter til foderbrug
   (EØS-relevant tekst)
   (2006/576/EF)
   KOMMISSIONEN FOR DE EUROPÆISKE FÆLLESSKABER,
   som henviser til traktaten om oprettelse af Det Europæiske Fællesskab, særlig artikel 211, andet led, og
   som tager følgende i betragtning:
   
               (1)
            
            
               Efter anmodning fra Kommissionen vedtog Den Europæiske Fødevaresikkerhedsautoritet (EFSA) udtalelser om mykotoksinerne deoxynivalenol den 2. juni 2004 (1), zearalenon den 28. juli 2004 (2), ochratoksin A den 22. september 2004 (3) og fuminosiner den 22. juni 2005 (4).
            
         
               (2)
            
            
               Det konkluderes i udtalelserne, at alle fire mykotoksiner har toksiske virkninger for en række dyrearter. Deoxynivalenol, zearalenon og fumonisin B1 og B2 overføres kun i meget begrænset omfang fra foder til kød, mælk og æg, og animalske fødevarer bidrager derfor kun marginalt til menneskers samlede eksponering for de pågældende toksiner. Ochratoksin A kan overføres fra foder til animalske fødevarer, men vurderinger af eksponeringen viser, at animalske fødevarer kun i mindre omfang bidrager til menneskers eksponering for ochratoksin A via kosten.
            
         
               (3)
            
            
               Der foreligger i øjeblikket kun begrænsede data om forekomsten af T-2- og HT-2-toksiner i produkter til foderbrug. Der er også et presserende behov for udvikling og validering af en følsom analysemetode. Der er imidlertid oplysninger, der tyder på, at forekomst af T-2 og HT-2 i produkter til foderbrug kan være problematisk. Det er derfor nødvendigt at udvikle en følsom analysemetode, indsamle flere data om forekomst og foretage yderligere undersøgelser og forskning i faktorer, der har betydning for forekomsten af T-2 og HT-2 i korn og kornprodukter, navnlig havre og havreprodukter.
            
         
               (4)
            
            
               På baggrund af de videnskabelige udtalelser, jf. betragtning 1, og manglen på pålidelige data om T-2- og HT-2-toksiner samt de store udsving fra år til år i forekomsten af de pågældende mykotoksiner bør der indsamles flere data om de pågældende mykotoksiner i de forskellige fodermidler og foderstoffer som supplement til de data, der allerede foreligger fra de samordnede kontrolprogrammer for 2002 (5), 2004 (6) og 2005 (7).
            
         
               (5)
            
            
               For at give medlemsstaterne retningslinjer for, hvornår korn og kornprodukter samt foderblandinger til foderbrug kan accepteres, og for at undgå forskelle i de grænseværdier, de forskellige medlemsstater accepterer, og den deraf følgende risiko for konkurrenceforvridning bør der anbefales vejledende grænseværdier.
            
         
               (6)
            
            
               Medlemsstaterne bør først anvende de vejledende grænseværdier for fumonisin B1 + B2 fra den 1. oktober 2007, så der bliver overensstemmelse med bestemmelserne i Kommissionens forordning (EF) nr. 856/2005 af 6. juni 2005 om ændring af forordning (EF) nr. 466/2001 for så vidt angår fusariumtoksiner (8), der ændrer Kommissionens forordning (EF) nr. 466/2001 af 8. marts.
            
         
               (7)
            
            
               Den fremgangsmåde, der anbefales i denne henstilling, bør tages op til vurdering senest i 2009, navnlig med henblik på at vurdere dens bidrag til beskyttelse af dyresundheden. De overvågningsdata, der tilvejebringes som et resultat af denne henstilling, vil også bidrage til et større kendskab til de pågældende mykotoksiners variationer fra år til år og forekomst i de mange forskellige biprodukter, der anvendes til foder, hvilket er af afgørende betydning for, at der — om nødvendigt — kan træffes yderligere retlige foranstaltninger,
            
         HENSTILLER FØLGENDE:
   1)   Medlemsstaterne bør med aktiv inddragelse af foderstofvirksomhedslederne øge overvågningen af forekomst af deoxynivalenol, zearalenon, ochratoksin A og fumonisin B1 + B2 samt T-2- og HT-2-toksiner i korn og kornprodukter til foderbrug samt foderblandinger.
   2)   Medlemsstaterne bør sikre, at prøver analyseres samtidig for forekomst af deoxynivalenol, zearalenon, ochratoksin A, fumonisin B1 + B2 samt T-2- og HT-2-toksiner, så man kan vurdere omfanget af samtidig forekomst.
   3)   Medlemsstaterne bør især fokusere på forekomst af de pågældende mykotoksiner i biprodukter og følgeprodukter fra fødevareproduktionen, som er til foderbrug.
   4)   Medlemsstaterne bør sikre, at analyseresultaterne regelmæssigt forelægges for Kommissionen, så de kan samles i en enkelt database.
   5)   Medlemsstaterne bør sikre, at de vejledende grænseværdier, jf. bilaget, anvendes til at bedømme, om foderblandinger og korn og kornprodukter til foderbrug kan accepteres. For så vidt angår fumonisin B1 + B2 bør medlemsstaterne anvende de vejledende grænseværdier fra den 1. oktober 2007.
   6)   Medlemsstaterne bør navnlig sikre, at foderstofvirksomhedslederne i deres HACCP-system (9) anvender de vejledende grænseværdier, der er omhandlet i punkt 5, til at fastsætte de kritiske grænser på kritiske kontrolpunkter, som adskiller acceptable forhold fra uacceptable forhold, med henblik på at forebygge, fjerne eller reducere identificerede farer.
   Når medlemsstaterne anvender de vejledende grænseværdier, bør de tage i betragtning, at de vejledende grænseværdier for korn og kornprodukter gælder for de mest tolerante dyrearter og derfor skal betragtes som øvre vejledende grænseværdier.
   Når det drejer sig om foder til mere følsomme arter, bør medlemsstaterne sikre, at foderproducenten anvender lavere vejledende grænseværdier for korn og kornprodukter, idet der tages hensyn til dyreartens følsomhed, og det bliver muligt at overholde de vejledende grænseværdier, der er fastsat for foderblandinger for de pågældende dyrearter.
   
      Udfærdiget i Bruxelles, den 17. august 2006.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  Udtalelse af 2. juni 2004 — efter anmodning fra Kommissionen — fra Den Europæiske Fødevaresikkerhedsautoritets Ekspertpanel for Forurenende Stoffer i Fødevarekæden angående deoxynivalenol som uønsket stof i foderstoffer.
   http://www.efsa.europa.eu/etc/medialib/efsa/science/contam/contam_opinions/478.Par.0005.File.dat/opinion05_contam_ej73_deoxynivalenol_v2_en1.pdf
   
      (2)  Udtalelse af 28. juli 2004 — efter anmodning fra Kommissionen — fra Den Europæiske Fødevaresikkerhedsautoritets Ekspertpanel for Forurenende Stoffer i Fødevarekæden angående zearalenon som uønsket stof i foderstoffer.
   http://www.efsa.europa.eu/etc/medialib/efsa/science/contam/contam_opinions/527.Par.0004.File.dat/opinion_contam06_ej89_zearalenone_v3_en1.pdf
   
      (3)  Udtalelse af 22. september 2004 — efter anmodning fra Kommissionen — fra Den Europæiske Fødevaresikkerhedsautoritets Ekspertpanel for Forurenende Stoffer i Fødevarekæden angående ochratoksin A som uønsket stof i foderstoffer.
   http://www.efsa.europa.eu/etc/medialib/efsa/science/contam/contam_opinions/645.Par.0001.File.dat/opinion_contam09_ej101_ochratoxina_en1.pdf
   
      (4)  Udtalelse af 22. juni 2005 fra Den Europæiske Fødevaresikkerhedsautoritets Ekspertpanel for Forurenende Stoffer i Fødevarekæden om en anmodning fra Kommissionen angående fumonisiner som uønsket stof i foderstoffer.
   http://www.efsa.europa.eu/etc/medialib/efsa/science/contam/contam_opinions/1037.Par.0001.File.dat/contam_op_ej235_fumonisins_en1.pdf
   
      (5)  Kommissionens henstilling 2002/214/EF af 12. marts 2002 om de samordnede kontrolprogrammer på foderstofområdet for 2002 i henhold til Rådets direktiv 95/53/EF (EFT L 70 af 13.3.2002, s. 20).
   
      (6)  Kommissionens henstilling 2004/163/EF af 17. februar 2004 om det samordnede kontrolprogram på foderstofområdet for 2004 i henhold til Rådets direktiv 95/53/EF (EUT L 52 af 21.2.2004, s. 70).
   
      (7)  Kommissionens henstilling 2005/187/EF af 2. marts 2005 om det samordnede kontrolprogram på foderstofområdet for 2005 i henhold til Rådets direktiv 95/53/EF (EUT L 62 af 9.3.2005, s. 22).
   
      (8)  EUT L 143 af 7.6.2005, s. 3.
   
      (9)  Europa-Parlamentets og Rådets forordning (EF) nr. 183/2005 (EUT L 35 af 8.2.2005, s. 1).
   
      BILAG
      VEJLEDENDE GRÆNSEVÆRDIER
      
                  Mykotoksin
               
               
                  Produkter til foderbrug
               
               
                  Vejledende grænseværdi i mg/kg (ppm) foderstof, beregnet ved et vandindhold på 12 %
               
            
                  Deoxynivalenol
               
               
                  Fodermidler (1)
                  
               
               
                   
               
            
                  
                              —
                           
                           
                              Korn og kornprodukter (2), undtagen majsbiprodukter
                           
                        
               
                  8
               
            
                  
                              —
                           
                           
                              Majsbiprodukter
                           
                        
               
                  12
               
            
                  Tilskudsfoder og fuldfoder, undtagen:
               
               
                  5
               
            
                  
                              —
                           
                           
                              tilskudsfoder og fuldfoder til svin
                           
                        
               
                  0,9
               
            
                  
                              —
                           
                           
                              tilskudsfoder og fuldfoder til kalve (< 4 måneder), lam og gedekid
                           
                        
               
                  2
               
            
                  Zearalenon
               
               
                  Fodermidler (1)
                  
               
               
                   
               
            
                  
                              —
                           
                           
                              Korn og kornprodukter (2), undtagen majsbiprodukter
                           
                        
               
                  2
               
            
                  
                              —
                           
                           
                              Majsbiprodukter
                           
                        
               
                  3
               
            
                  Tilskudsfoder og fuldfoder
               
               
                   
               
            
                  
                              —
                           
                           
                              Tilskudsfoder og fuldfoder til smågrise og gylte (ungsøer)
                           
                        
               
                  0,1
               
            
                  
                              —
                           
                           
                              Tilskudsfoder og fuldfoder til søer og slagtesvin
                           
                        
               
                  0,25
               
            
                  
                              —
                           
                           
                              Tilskudsfoder og fuldfoder til kalve, malkekvæg, får (herunder lam) og geder (herunder gedekid)
                           
                        
               
                  0,5
               
            
                  Ochratoksin A
               
               
                  Fodermidler (1)
                  
               
               
                   
               
            
                  
                              —
                           
                           
                              Korn og kornprodukter (2)
                              
                           
                        
               
                  0,25
               
            
                  Tilskudsfoder og fuldfoder
               
               
                   
               
            
                  
                              —
                           
                           
                              Tilskudsfoder og fuldfoder til svin
                           
                        
               
                  0,05
               
            
                  
                              —
                           
                           
                              Tilskudsfoder og fuldfoder til fjerkræ
                           
                        
               
                  0,1
               
            
                  Fumonisin B1 + B2
               
               
                  Fodermidler (1)
                  
               
               
                   
               
            
                  
                              —
                           
                           
                              Majs og majsprodukter (3)
                              
                           
                        
               
                  60
               
            
                  Tilskudsfoder og fuldfoder til:
               
               
                   
               
            
                  
                              —
                           
                           
                              svin, heste (Equidae), kaniner og selskabsdyr
                           
                        
               
                  5
               
            
                  
                              —
                           
                           
                              fisk
                           
                        
               
                  10
               
            
                  
                              —
                           
                           
                              fjerkræ, kalve (< 4 måneder), lam og gedekid
                           
                        
               
                  20
               
            
                  
                              —
                           
                           
                              voksne drøvtyggere (> 4 måneder) og mink
                           
                        
               
                  50
               
            
         (1)  Der skal især fokuseres på korn og kornprodukter, som gives som foder direkte til dyrene, så anvendelsen heraf i en dagsration ikke medfører, at dyret eksponeres for et højere niveau af de pågældende mykotoksiner end de eksponeringsniveauer, der følger af, at der udelukkende anvendes fuldfoder i en dagsration.
      
         (2)  Udtrykket »korn og kornprodukter« omfatter ikke blot de fodermidler, der er opført under punkt 1, »Korn samt produkter og biprodukter heraf«, i den ikke-udtømmende liste over de mest anvendte fodermidler i del B i bilaget til Rådets direktiv 96/25/EF af 29. april 1996 om omsætning og anvendelse af fodermidler (EFT L 125 af 23.5.1996, s. 35), men også andre fodermidler af korn, navnlig korn som grøntfoder og grovfoder.
      
         (3)  Udtrykket »majs og majsprodukter« omfatter ikke blot de fodermidler af majs, der er opført under punkt 1, »Korn samt produkter og biprodukter heraf«, i den ikke-udtømmende liste over de mest anvendte fodermidler i del B i bilaget til Rådets direktiv 96/25/EF, men også andre fodermidler af majs, navnlig majs som grøntfoder og grovfoder.